
2026 жылға үкіметтік емес 
ұйымдарға арналған мемлекеттік 
гранттар бағыттарының 
қосымша тізбесін бекіту туралы

Қазақстан Республикасы Ақпарат және қоғамдық даму министрінің 
2022 жылғы 26 қыркүйектегі № 406 бұйрығымен бекітілген Мемлекеттік гранттарды қалыптастыру, беру, мониторингтеу және олардың тиімділігін бағалау қағидаларының 11-тармағына сәйкес БҰЙЫРАМЫН:
1. Қоса беріліп отырған Үкіметтік емес ұйымдарға берілетін мемлекеттік гранттар бағыттарының 2026 жылға арналған қосымша тізбесі (бұдан 
әрі – Тізбе) бекітілсін.
2. Қазақстан Республикасы Мәдениет және ақпарат министрлігінің Азаматтық қоғам істері комитеті осы бұйрыққа қол қойылған күннен бастап бес жұмыс күні ішінде Тізбені Қазақстан Республикасы Мәдениет және ақпарат министрлігінің интернет-ресурсында орналастыруды қамтамасыз етсін. 
3. Қазақстан Республикасы Мәдениет және ақпарат министрлігінің Этносаралық қатынастарды дамыту комитеті Қазақстан Республикасының заңнамасында белгіленген тәртіппен осы бұйрықтан туындайтын өзге де шаралар қабылдауды қамтамасыз етсін.
	4. Осы бұйрықтың орындалуын бақылау жетекшілік ететін Қазақстан Республикасының Мәдениет және ақпарат вице-министріне жүктелсін. 
	5. Осы бұйрық қол қойылған күнінен бастап күшіне енеді. 
	Негіздеме: 
	1. Қазақстан Республикасының Мәдениет және ақпарат министрлігі Ведомстволық бюджеттік комиссиясының 2026 жылғы 29 маусымдағы                                      № 02-09/ХАТТАМА//69-ВБК хаттамасы.

Қазақстан Республикасы 
Премьер-Министрінің орынбасары –                                            А. Балаева
Мәдениет және ақпарат министрі							 

